Christine Baranská

**Christine Jane Baranská** (neprechýlene **Christine Jane Baranski**; * 2. máj 1952 Buffalo, New York, USA) je americká divadelná a filmová herečka.

## Detstvo a mladosť
Je dcérou Virginie (rod. Mazurowskej) a Luciena Baranských. Jej rodičia redigovali noviny v poľskom jazyku. Po oboch rodičoch má poľský pôvod a jej starí rodičia boli divadelnými hercami v Poľsku. Baranská vyrastala v silne poľskej rímskokatolíckej štvrti na predmestí Buffala v Cheektowage, kde navštevovala aj strednú školu na Villa Maria Academy. Neskôr študovala na Juilliard School.

## Kariéra
Svoju hereckú kariéru začala v divadle. V roku 1984 sa objavila na Broadwayi v divadelnej hre *Skutočná vec*, kde za svoj herecký výkon bola ocenená divadelnou cenou Drama Desk a Tony Award. V roku 1994 si zahrala v komédii *Nezvaný hosť* a o rok neskôr stvárnila rolu Maryann Thorpe v televíznom seriáli *Cybill*. Seriál mal štyri série a na stanici CBS získal obrovský úspech. Baranská za svoj herecký výkon získala dve nominácie na Zlatý glóbus, získala štyri nominácie na Emmy Awards, z ktorých jednu premenila, tiež získala aj cenu SAG. V roku 1996 sa objavila v komédii *Vtáčia klietka*. Hosťovala tiež v šiestej sérii a dvadsiatej epizóde televízneho seriálu *[[Frasier]]*, kde si za svoj herecký výkon tiež vyslúžila jednu nomináciu na Emmy Award. V roku 1999 stvárnila matku Selmy Blair v dramatickom filme *[[Veľmi nebezpečné známosti]]*.

Stvárnila rolu Marthy May Whovier v rodinnom filme *Grinch* z roku 2000. V roku 2002 si zahrala postavu Mrs. Lovettovej v muzikáli *[[Sweeney Todd]]*, za ktorý získala cenu Helen Hayes pre najlepšiu herečku v muzikáli. Divadelné predstavenie sa odohralo v kultúrnom centre Kennedy Center, vo Washingtone D.C. V rovnakom roku získala vedľajšiu úlohu v Oscarovom muzikáli *[[Chicago (2002)|Chicago]]*.

V roku 2008 si zahrala v muzikáli *[[Mamma Mia! (film)|Mamma Mia!]]* po boku Meryl Streep, Julie Walters či Amandy Seyfried. Za stvárnenie postavy Tanye získala pozitívne ohlasy filmových kritikov a rolu si zopakovala aj v druhom pokračovaní *Mamma Mia! Here We Go Again* z roku 2018.

Od roku 2009 do roku 2019 stvárnila matku Johnna Galackiho v televíznom seriáli *[[Teória veľkého tresku (seriál)|Teória veľkého tresku]]*. Pôvodne sa mala objaviť len v jednej epizóde, ale pre úspech jej role sa objavila až v šestnástich epizódach. Neskôr získala aj štyri nominácie na Emmy Awards za stvárnenie Dr. Beverly Hofstader. Od roku 2009 do roku 2016 stvárnila rolu Diane Lockhart v televíznom seriáli *Dobrá manželka*. Za účinkovanie v televíznom seriáli získala šesť nominácií na Emmy Awards. V roku 2017 získala Baranská väčší priestor pre rolu Diane Lockhart v televíznom seriáli *Dobrý boj*. V roku 2022 získala svoju tretiu nomináciu na Zlatý glóbus práve za stvárnenie tejto roly.

V roku 2018 bola Baranská uvedená do Siene slávy amerického divadla. Od roku 2022 bude účinkovať v televíznom seriáli *The Gilded Age*.

## Súkromný život
Bola vydatá za herca Matthewa Cowlesa od októbra 1983 až do jeho náhlej smrti v roku 2014. Spolu majú dve dcéry, Isabel a Lily.

## Filmografia (výber)
* 1980: *[[Playing for Time]]*
* 1982: *[[Soup for One]]*
* 1986: *[[9 a 1/2 týždňa]]*
* 1986: *[[Orlie práva]]*
* 1990: *[[Zvrat Šťasteny]]*
* 1993: *[[Addamsova rodina II]]*
* 1993: *[[The Night We Never Met]]*
* 1994: *[[The Ref]]*
* 1995 – 1998: *[[Cybill]]*
* 1996: *[[Vtáčia klietka]]*
* 1998: *[[Bulworth]]*
* 1999: *[[Veľmi nebezpečné známosti]]*
* 1999: *[[Trhák pána Bowfingera]]*
* 2000: *[[Grinch]]*
* 2002: *[[Guru]]*
* 2002: *[[Chicago (2002)|Chicago]]*
* 2004: *[[Starostove starosti]]* 
*2009 *[[Teória veľkého tresku (seriál)|Teória veľkého tresku]]* (nominácia na cenu Emmy)
* 2008: *[[Mamma Mia! (film)|Mamma Mia!]]*

## Referencie

## Iné projekty

## Externé odkazy
* 
* 
* FDb.cz - Christine Baranski
* Q&A: Christine Baranski
* Biografia 

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Držitelia ceny Emmy
Kategória:Držitelia Drama Desk
Kategória:Držitelia ceny Tony
Kategória:Osobnosti USA poľského pôvodu
Kategória:Osobnosti z Buffala
Kategória:Absolventi Juilliard School
Kategória:Držitelia Screen Actors Guild Award